cyanic-selkie/wikianc huggingface dataset:
Στεροειδές
thumb|250px|Αρίθμηση ανθράκων στο στεράνιο Τα στεροειδή αποτελούν μια οικογένεια οργανικών μορίων που απαντώνται στη φύση με ιδιαίτερη κατανομή τεσσάρων κυκλαλκυλιακών δακτυλίων που ενώνονται μεταξύ τους. Προέρχονται από το στεράνιο. Τα στεροειδή έχουν μεγάλο βιοχημικό και ιατρικό ενδιαφέρον. Παραδείγματα στεροειδών αποτελούν η χοληστερίνη και πολλές ορμόνες όπως τα οιστρογόνα, η τεστοστερόνη, η αλδοστερόνη, η προγεστερόνη και η κορτιζόλη.
Ο στεροειδής ανθρακικός σκελετός αποτελείται από τέσσερις δακτυλίους που έχουν συνενωθεί, με κάθε δακτύλιο να έχει δύο κοινά άτομα με έναν άλλο. Οι τρεις δακτύλιοι αποτελούνται από έξι άτομα άνθρακα και ο τέταρτος από πέντε.
Τα στεροειδή είναι μέλη μιας μεγάλης ομάδας λιπιδίων που περιλαμβάνει πολλά μόρια που λέγονται ισοπρενοειδή. Όλες αυτές οι ενώσεις περιλαμβάνουν στο μόριό τους μια ή περισσότερες μονάδες που έχουν πέντε άτομα άνθρακα και αποτελούν την ομάδα του ισοπρενίου.
Βίρτους (αποσαφήνιση)
Με το όνομα Βίρτους (virtus = αρετή στα λατινικά) είναι γνωστά τα παρακάτω:
Ράι Κούντερ
Ο Ράι (Ράιλαντ) Πίτερ Κούντερ (γενν. 1947) είναι Αμερικανός κιθαρίστας, συνθέτης και παραγωγός. Έχει παίξει εκτός άλλων και με τους Taj Mahal και Rolling Stones.
Εξωτερικοί σύνδεσμοι
Κατηγορία:Μπλουζ μουσικοί Κατηγορία:Κιθαρίστες Κατηγορία:Βραβευμένοι με Γκράμι Κατηγορία:Αμερικανοί συνθέτες μουσικής ταινιών
Ελισάβετ του Παλατινάτου
Η Ελισάβετ, γερμ. Elisabeth von der Pfalz (16 Νοεμβρίου 1483 - 24 Ιουνίου 1522) από τον Οίκο του Βίττελσμπαχ ήταν κόρη του εκλέκτορα του Παλατινάτου και με τους γάμους της έγινε πρώτα λαντγραβίνα της Έσσης και μετά μαργραβίνα του Μπάντεν.
Βιογραφία
Ήταν η πρώτη κόρη του Φιλίππου, εκλέκτορα του Παλατινάτου και της Μαργαρίτας του Βίττελσμπαχ, κόρης του Λουδοβίκου Θ΄, δούκα της Βαυαρίας.
Οικογένεια
Το 1503 η Ελισάβετ έκανε δεύτερο γάμο με τον Φίλιππο Α΄, μαργράβο του Μπάντεν και είχε τέκνα:
Παραπομπές
Κατηγορία:Οίκος του Βίττελσμπαχ
Κύπελλο Ελλάδος ποδοσφαίρου σάλας ανδρών
Το κύπελλο Ελλάδας ποδοσφαίρου σάλας ανδρών ξεκίνησε το 2000. Τον πρώτο τίτλο κατέκτησε ο ΑΣΕ Δούκα. Πολυνίκης του θεσμού είναι ο Σ.Φ.Α. Αθήνα '90 με 7 τίτλους, ενώ ο Αθλητικός Σύλλογος Εκπαιδευτηρίων Δούκα έχει 5. Τελευταίος κάτοχος του τροπαίου, είναι ο Ερμής Ζωγράφου, που επικράτησε το 2021 με 3-1 στον τελικό επί του Ηνίοχου ΠΟΑΣΑ.
Σούπερ Καπ
Το Σούπερ καπ διεξήχθη για πρώτη φορά το 2014.
Εξωτερικοί σύνδεσμοι
Κύπελλο Ελλάδας Ποδοσφαιρο σαλας
Βέριτας
Στη Ρωμαϊκή μυθολογία η Βέριτας (Veritas) (αλήθεια) ήταν η θεά της αλήθειας.
Ήταν κόρη του Σατούρνους και της Βίρτους. Σε απεικονίσεις εμφανίζεται ως παρθένα ντυμένη στα λευκά, το όνομα της δόθηκε στην δύναμη του ρωμαϊκού στρατού και θεωρούνταν μία από τις κυριότερες αρετές που έπρεπε να έχει κάθε καλός Ρωμαίος.
Στην ελληνική μυθολογία ταυτιζόταν με την Αλήθεια. Σήμερα το όνομα Βερίτας χρησιμοποιείται από τη Ρωμαιοκαθολική εκκλησία ως έμβλημα της Δομινικανής διάταξης και από πολλά πανεπιστήμια σαν σύνθημα.
Παραπομπές
Κατηγορία:Θεότητες της ρωμαϊκής μυθολογίας Βεριτας
996 Ιλαρότης
Η Ιλαρότης (Hilaritas) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,953. Ανακαλύφθηκε το 1923 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη, και πήρε το όνομά της από την αρχαία θεά της χαρούμενης διάθεσης. Αξιοσημείωτη είναι η πολύ μικρή κλίση της τροχιάς της Ιλαρότητος ως προς την εκλειπτική, μόλις 40 λεπτά της μοίρας.
Φυσικά χαρακτηριστικά
Η μέση διάμετρος της Ιλαρότητος εκτιμάται σε 29,54 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,090. Η Ιλαρότης περιστρέφεται γύρω από τον εαυτό της μία φορά κάθε 7 ώρες και 12 λεπτά.
Εξωτερικοί σύνδεσμοι
Ιλαροτης
Υδρωπικία
Στην ιατρική υδρωπικία ή ύδρωπας ονομάζεται η συγκέντρωση ορώδους υγρού σε κοιλότητες του σώματος ή μέσα στους ιστούς ή κάτω από το δέρμα. Η συλλογή αυτού του υγρού οφείλεται σε διάφορες αιτίες, όπως καρδιακή ή νεφρική ανεπάρκεια. Ανάλογα με το όργανο όπου συγκεντρώνεται το υγρό, η υδρωπικία παίρνει και την ονομασία της· για παράδειγμα, υδροθώρακας, υδροπερικάρδιο, ύδραθρο, υδροκεφαλία κλπ. Συνήθως ο όρος υδρωπικία αναφέρεται στη συλλογή υγρού στην κοιλιά (ασκίτης). Το υγρό πιέζει τα όργανα και προκαλεί πρόσθετες ενοχλήσεις, πέρα από αυτές της κύριας νόσου που προκάλεσε την υδρωπικία. Η θεραπεία της, εκτός από την αντιμετώπιση του αιτίου, είναι και συμπτωματική και εξαρτάται από το μέρος που πάσχει και από την πίεση που ασκεί στα άλλα όργανα.
Παραπομπές
Κατηγορία:Φυσιολογία ζώων
Κυπριακές ευρωεκλογές 2019
Οι Ευρωεκλογές του 2019 ήταν οι τέταρτες ευρωεκλογές στην Κύπρο. Διεξήχθησαν στις 26 Μαΐου 2019 για την εκλογή των 6 μελών του Ευρωπαϊκού Κοινοβουλίου που αντιστοιχούσαν στην Κύπρο για την Θ΄ Κοινοβουλευτική Περίοδο.
Εκλογικό σύστημα
Το εκλογικό σύστημα που ίσχυε στις ευρωεκλογές του 2019 ήταν η απλή αναλογική. Χρησιμοποιήθηκε η διαδικασία επιλογής βουλευτών με λίστα.
Για σκοπούς εκλογής των 6 εκπροσώπων της Κυπριακής Δημοκρατίας στο Ευρωπαϊκό Κοινοβούλιο ολόκληρη η επικράτεια της χώρας αποτέλεσε μια ενιαία εκλογική περιφέρεια.
Πηγές
Κατηγορία:Κυπριακές ευρωεκλογές Κυπρος
Μπούρχαρτ Α΄ της Σουαβίας
Ο Μπούρχαρτ Α΄ (γερμ.: Burchard I, 855 - 5/23 Νοεμβρίου 911) από τον Οίκο του Χούνφριτ ήταν δούκας της Αλαμαννίας (909-911). Έγινε μάργραβος της Raetia Curiensis (καντόνι Γκριζόν/Γκράουμπυντεν, Ανατολικά της Ελβετίας), κόμης του Τούργκαου & Μπαρ.
Βιογραφία
Ήταν γιος του Αδαλβέρτου Β΄ του επιφανούς (απεβ. π. 900/906) κόμη του Τούργκαου και της Γιούντιτ/Ιουδήθ του Φρίουλι (απεβ. 902). Το 900 ο Μπούρχαρτ ήταν ήδη ένας από τους πιο ισχυρούς ευγενείς της Αλαμαννίας. Σε πράξη του 904 εμφανίζεται ως επίτροπος (vogt) των ιδιοκτησιών του αββαείου Λορς στη Σουαβία. Διαδέχθηκε τον Ρουαδούλφο των Παλαιών Γουέλφων στις συνοριακές εκτάσεις της Ραιτίας, όπου αναφέρεται ως μαρκίων (μάργραβος) το 903 και δούκας το 909.
Προσπάθησε να αυξήσει την επιρροή του, αλλά ήρθε σε αντιπαράθεση με τον Ερχάνγκερ παλατινό κόμη της Σουαβίας και τον Σολομών Γ΄ επίσκοπο της Κωνσταντίας, υποστηρικτών του Κορράδου Α΄ της Ανατολικής Φραγκίας. Το αποτέλεσμα ήταν να αιχμαλωτιστεί με την κατηγορία της εσχάτης προδοσίας. Ένα φυλετικό συμβούλιο τον βρήκε ένοχο και εκτελέστηκε μαζί με τον αδελφό του Αδαλβέρτο Γ΄ κόμη του Τούργκαου.
Ο γιος του Μπούρχαρτ Β΄ και η σύζυγος αυτού Ρεγκελίντα έφυγαν για την Ιταλία ως εξόριστοι ή πρόσφυγες. Οι κτήσεις στη Ραιτία χάθηκαν, αλλά μετά αποκτήθηκαν πάλι. Ο Ερχάνγκερ αυτοανακηρύχθηκε δούκας της Σαουβίας το 915.
Οικογένεια
Νυμφεύτηκε π. το 882 τη Λιουτγάρδη των Οθωνιδών, μάλλον κόρη του Λιούντολφ δούκα της Σαξονίας, χήρα του Λουδοβίκου Γ΄ των Καρολιδών της Σαξονίας, και είχε τέκνα:
Βιβλιογραφία
Κατηγορία:Οίκος των Χουνφριτιδών
Τριχωνίδα
Η Λίμνη Τριχωνίδα (ή Αποκούρου ή Βραχωρίου ) είναι η μεγαλύτερη λίμνη της Ελλάδας. Βρίσκεται στον νομό Αιτωλοακαρνανίας, ανατολικά της πόλης του Αγρινίου, μεταξύ των επαρχιών Μεσολογγίου και Τριχωνίδας, νότια του Παναιτωλικού όρους και βόρεια του Αρακύνθου. Εκτείνεται από τα ανατολικά προς τα δυτικά και συνδέεται δυτικά με τη γειτονική λίμνη Λυσιμαχία. Έχει επιφάνεια 95,8 τετραγωνικά χιλιόμετρα, μέγιστο μήκος 21,5 χλμ. και μέγιστο βάθος 58 μ. Τα νερά της ανανεώνονται συνεχώς μέσω πηγών κάτω από την επιφάνεια της λίμνης, ενώ μέσω τάφρου, παροχετεύονται στην παρακείμενη λίμνη Λυσιμαχία και από εκεί χύνονται στον ποταμό Αχελώο. Για το λόγο αυτό θεωρείται μια από τις πιο καθαρές λίμνες της Ελλάδας.
Η λίμνη Τριχωνίδα και οικισμοί γύρω από αυτή
Γύρω από τη λίμνη υπάρχουν μικροί παραλίμνιοι οικισμοί. Στις βόρειες όχθες της Τριχωνίδας, τα κυριότερα χωριά της περιοχής είναι το Παναιτώλιο και το Καινούργιο που μαζί με την Νέα Αβώρανη αποτελούσαν έως το 2010 τον Δήμο Θεστιέων. Σημαντικοί σταθμοί είναι επίσης τα χωριά Παραβόλα, Παντάνασσα, Ντουγρί, Βαρειά και Μυρτιά, γνωστό για τα λουτρά και τους πορτοκαλεώνες του. Στην περιοχή της Μακρυνείας, τα χωριά γύρω από τη λίμνη είναι η Γαβαλού, η Ματαράγκα, οι Παπαδάτες, η Γραμματικού, το Τριχώνιο, ο Άγιος Ανδρέας (Μπουρλέσια), ο Δαφνιάς και η Καψοράχη. Το διοικητικό, εμπορικό, συγκοινωνιακό και πολιτιστικό κέντρο της ευρείας περιοχής της ορεινής Τριχωνίδας αποτελεί το Θέρμο που είναι χτισμένο Β/Α της λίμνης σε υψόμετρο 360 μέτρων και αποτελεί την έδρα του ομώνυμου δήμου.
Το οικοσύστημα της λίμνης
μικρογραφία|Άποψη της λίμνης κατά το ηλιοβασίλεμα Το οικοσύστημα της λίμνης Τριχωνίδας είναι ιδιαίτερα σημαντικό, με σπάνια είδη πανίδας και χλωρίδας. Στην περιοχή της λίμνης εντοπίζονται πολλά είδη πτηνών, θηλαστικών, ερπετών και αμφίβιων. Η ορνιθοπανίδα της λίμνης είναι πλούσια, περιλαμβάνοντας κορμοράνους, ερωδιούς, διάφορα είδη πάπιας, βουβόκυκνοι, γερακίνες, όρνια, γλαρόνια, με τον συνολικό αριθμό να ξεπερνάει τα 200 είδη. Στα θηλαστικά της περιοχής αξίζει να σημειωθεί η παρουσία βίδρας, αγριόγατου, αγριόχοιρου, σκίουρου, σκαντζόχοιρου, ασβού, αλλά και αλεπούς, τσακαλιού και σπάνια λύκου. Αναφορικά με την ιχθυοπανίδα της Τριχωνίδας, σε αυτήν βρίσκουμε τον νανογωβιό, ο οποίος έχει μήκος περίπου 3 εκ. και είναι ενδημικό της συγκεκριμένης λίμνης. Επίσης, συναντάμε ψάρια που εντοπίζονται κυρίως στη Δυτική Ελλάδα, όπως γλανίδι, τσερούλκα, γουρνάρα, λιάρα κλπ, αλλά και είδη με ευρεία διάδοση, όπως χέλι, αθερίνα, κυπρίνος και άλλα.
Η χλωρίδα περιμετρικά της λίμνης είναι ιδιαίτερα πλούσια: πλατάνια, ελιές, λεύκες, κυπαρίσσια, ευκάλυπτοι, βελανιδιές, εσπεριδοειδή και πλήθος άλλων δέντρων. Επιπλέον, κανείς μπορεί εύκολα να παρατηρήσει την ποικιλία θάμνων, όπως σχίνα, ρείκια, κουμαριές, ασφάκες και θυμάρι, για να αναφέρουμε μερικά μόνο από αυτά. Καλάμια, νούφαρα και πλήθος υδρόβιας χλωρίδας εντοπίζεται στη λίμνη της Τριχωνίδας. Γενικότερα, έχουν καταγραφεί περισσότερες από 200 ταξινομικές ομάδες φυτών, με αρκετά από αυτά να είναι ενδημικά ή/και σπάνια.
Δίκτυα και προγράμματα προστασίας
Η σπουδαιότητα του οικοσυστήματος της λίμνης γίνεται φανερή από το πλήθος προγραμμάτων και δικτύων προστασίας στα οποία συμπεριλαμβάνεται. Πιο συγκεκριμένα:
Διαχείριση Τριχωνίδας
Η λίμνη είναι ένας δημόσιος φυσικός πόρους και κατατάσσεται στα περιβαλλοντικά κοινά (ή αγαθά). Η λίμνη είναι δημόσια και η επίβλεψη αυτής ανήκει στο Υπουργείο Περιβάλλοντος.
Στα πλαίσια του προγράμματος Life (Life NAT/GR/006499), και για την επίτευξη των επιμέρους στόχων αυτού, δραστηριοποιήθηκαν πολλοί φορείς, όπως το Ινστιτούτο Εσωτερικών Υδάτων του Εθνικού Κέντρου Θαλασσίων Ερευνών, η Αναπτυξιακή Αιτωλοακαρνανίας Α.Ε., η Εταιρεία Προστασίας Τριχωνίδας και άλλοι τοπικοί και πανεπιστημιακοί φορείς. Το Κέντρο Περιβάλλοντος Τριχωνίδας (ΚΕ.ΠΕ.ΤΡΙ.) συστάθηκε στο πλαίσιο των δράσεων του Life και συνέχισε τη λειτουργεία του, ενώ μετά την ολοκλήρωση του προγράμματος αυτού (1999-2003). Σταδιακά, όμως, οι δράσεις του ΚΕ.ΠΕ.ΤΡΙ. φαίνεται ότι περιορίστηκαν ιδιαίτερα.
Καθώς η Τριχωνίδα έχει ενταχθεί στο δίκτυο Natura 2000 και με βάσει την Ευρωπαϊκή Νομοθεσία, πρέπει να είναι ενσωματωμένη σε έναν Φορέα Διαχείρισης Προστατευόμενων Περιοχών (ΦΔΠΠ). Σύμφωνα με το ΦΕΚ 4519/20.02.2018 η λίμνη της Τριχωνίδας περιήλθε στην αρμοδιότητα του φορέα "Λιμνοθάλασσες Μεσολογγίου – Αιτωλικού κάτω ρου και εκβολών ποταμών Αχελώου και Ευήνου και νήσου Εχινάδων".
Την ίδια στιγμή, φαίνεται ότι και άλλοι οργανισμοί (όπως η Τριχωνίδα Α.Ε.-Αναπτυξιακή Ανώνυμη Εταιρεία Ο.Τ.Α ) αναπτύσσουν δράσεις και προγράμματα (όπως το CLLD/LEADER ), στα οποία επίκεντρο είναι η συγκεκριμένη λίμνη, αλλά επεκτείνονται σε διάφορους τομείς, όπως η μεταποίηση, ο αγροτουρισμός κλπ.
Τουρισμός στην περιοχή της λίμνης
Η λίμνη Τριχωνίδα είναι πλούσια σε φυσική ομορφιά και ατόφιο τοπίο καθώς λίγες παρεμβάσεις έχουν γίνει μέσα στα χρόνια. Προσελκύει όλο και περισσότερους τουρίστες κάθε χρόνο ενώ και οι ντόπιοι επιχειρηματίες κάνουν προσπάθεια να αναδείξουν τη λίμνη σαν τουριστικό θέρετρο. Τα τελευταία χρόνια έχει καθιερωθεί το φεστιβάλ μουσικής με την ονομασία "Lake Party" όπου προσελκύει πλήθος ανθρώπων, κυρίως νεολαίας.
Φωτοθήκη
Ακολουθούν κάποιες φωτογραφίες της λίμνης.
Εξωτερικοί σύνδεσμοι
Κατηγορία:Λίμνες της Αιτωλοακαρνανίας
Ρίζα Ιεράπετρας Λασιθίου
Η Ρίζα είναι χωριό και έδρα ομώνυμης κοινότητας του δήμου Ιεράπετρας στην Περιφεριακή Ενότητα Λασιθίου.
Περιγραφή
Ο κεντρικός ναός του χωριού είναι αφιερωμένος στον Άγιο Σπυρίδωνα (ενετικής εποχής, με ψηφιδωτά), ενώ υπάρχουν επίσης ο ναός των Τριών Ιεραρχών, οι Άγιοι Απόστολοι, στη θέση Λάπαθου, που χτίστηκε από βοσκούς, ο Άγιος Νικόλαος, η τρίκλιτη εκκλησία του Αφέντη Χριστού, αφιερωμένη επίσης στην Κοίμηση της Θεοτόκου και στον Ιωάννου τον Πρόδρομο, και ο Τίμιος Σταυρός, όπου βρίσκονται ηρώο, οστεοφυλάκιο και το κοιμητήριο του χωριού. Οι κάτοικοι ασχολούνται με την ελαιοκομία και δευτερευόντως με τα θερμοκήπια.
Η Ρίζα έχει μεταξύ άλλων αγροτικό συνεταιρισμό και μία φορά την εβδομάδα έρχεται γιατρός. Ο Πολιτιστικός Σύλλογος των Απανταχού Ριζωτών "Η Ρίζα" υπάρχει στην Αθήνα ως σωματείο και επανιδρύθηκε με έδρα το χωριό Ρίζα. Είναι γενέτειρα του γνωστού Κρητικού παραδοσιακού μουσικού Μανόλη Αλεξάκη. Το Δημοτικό Σχολείο έχει πια κλείσει λόγω έλλειψης παιδιών.
Ιστορικά στοιχεία
thumb|left|Το μνημείο των 45 εκτελεσθέντων από τους Ναζί στη Ρίζα.
Η ονομασία του χωριού οφείλεται στη θέση του, καθώς βρίσκεται στη ρίζα του βουνού. Στη Ρίζα υπήρχαν 4 συνοικισμοί: η Σφακούρα, η Ζούρβα, τα Τσικαλουδιανά, τα Πανακιανά και ο Καημένος. Από αυτούς κατοικείται σήμερα μόνο ο Καημένος και η Ζούρβα, που είναι και η έδρα της κοινότητος.
Την περίοδο της Ναζιστικής Κατοχής, η Ρίζα έγινε θέατρο ειδεχθών εγκλημάτων από τους ναζιστές κατακτητές. Το Σεπτέμβριο του 1943, εκτελέστηκαν στο χωριό 45 άνθρωποι στην περιοχή που ύψωσαν νωρίτερα την ελληνική σημαία οι αντάρτες. Από την περιοχή της Ρίζης σώθηκαν από την εκτέλεση μόνο οι συνοικισμοί Ζούρβα και Σφακούρα, χάρη στη θαρραλέα παρέμβαση του τότε Αρχιμανδρίτη και μετέπειτα Αρχιεπισκόπου Κρήτης Ευγένιου Ψαλιδάκη και του Επισκόπου Νεάπολης Διονύσιου Μαραγκουδάκη, που, αψηφώντας τον κίνδυνο της ζωής τους, παρενέβησαν στο Γερμανό Μύλλερ και του ζήτησαν να σταματήσουν οι ωμότητες. thumb|right|Τα κρανία των εκτελεσθέντων από τους Ναζί στη Ρίζα, όπως είναι σήμερα.
Στο χώρο εκτέλεσης των ανθρώπων βρίσκεται ο σημερινός ναός του Τιμίου Σταυρού, το ηρώο με τα ονόματα των εκτελεσθέντων και το οστεοφυλάκιο με επιγραφή 1944. Σε ειδικό χώρο, λίγο μετά το μνημείο των πεσόντων φυλάσσονται τα κρανία μερικών από τα άτομα που εκτελέστηκαν στη Ρίζα. Πρόκειται ίσως για τη μοναδική περίπτωση στην Ελλάδα μαζί με το Δίστομο που βρέθηκαν και εκτίθενται τα οστά των εκτελεσθέντων.
Διοικητικά στοιχεία
Η Ρίζα αναφέρεται επίσημα το 1925 στο ΦΕΚ 27Α - 31/01/1925 προσαρτάται στην κοινότητα Μουρνιών και το 1927 ΦΕΚ 316Α - 30/12/1927 να αποσπάται από την κοινότητα Μουρνιών και ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποποίηση του Κλεισθένης Ι, μαζί με τους οικισμούς Καημένος και Σφακούρα αποτελούν την κοινότητα Ρίζας που υπάγεται στη δημοτική ενότητα Ιεράπετρας του δήμου Ιεράπετρας ενώ σύμφωνα με την απογραφή του 2011 έχει 40 κατοίκους.
Δείτε: Κοινότητα Ρίζης
Σημείωση
Στο Λασίθι και τον Δήμο Σητείας υπάρχει ο συνώνυμος οικισμός Ρίζα.
Παραπομπές
Ρίζα Ριζα
Ψευδορθογώνιο τρίγωνο
right|thumb|250px|Ψεύδο-ορθογώνιο τρίγωνο (με ) με το ύψος του. right|thumb|300px|Το σχετικό ορθογώνιο τρίγωνο του ψεύδο-ορθογωνίου τριγώνου.
Πιο συγκεκριμένα, άμα θεωρήσουμε \mathrm{B}' το συμμετρικό του \mathrm{B} ως προς το \mathrm{A}', τότε το τρίγωνο είναι ορθογώνιο με ορθή την \mathrm{A}. Επίσης έχει δύο πλευρές ίσες με το αρχικό τρίγωνο (την και την ) και ένα ύψος κοινό (το ).
Απόδειξη
Για να δούμε την ισότητα των πλευρών, από την κατασκευή το τρίγωνο είναι ισοσκελές και επομένως.
Για να δούμε ότι η γωνία είναι ορθή, παρατηρήστε ότι χρησιμοποιώντας ότι. Επομένως, πάλι χρησιμοποιώντας ότι.
Ιδιότητες
Οι παρακάτω μετρικές σχέσεις προκύπτουν απευθείας από αυτές του ορθογωνίου (δείτε το σχετικό άρθρο για αποδείξεις) και τις ισότητες  και, καθώς και το κοινό ύψος :
Παραπομπές
Κατηγορία:Τρίγωνα
Σύστημα ποδοσφαιρικών πρωταθλημάτων Αργεντινής
Οι Kατηγορίες του ποδοσφαίρου Αργεντινής, δηλαδή η ιεραρχική δομή με την οποία μετέχουν οι ομάδες της Αργεντινής στα εθνικά και τοπικά πρωταθλήματα, περιλαμβάνουν ένα σύστημα επιπέδων, τα οποία συνδέονται μεταξύ τους με κανόνες προαγωγής-υποβιβασμού από την κορυφή μέχρι τη βάση.
Στην παρούσα μορφή του αποτελείται από δύο εθνικές κατηγορίες, με υψηλότερη την Πριμέρα Ντιβιζιόν ενώ ακολουθεί η Πριμέρα Β΄ Νασιονάλ.
Α΄ Κατηγορία (Primera División)
''Για τις παλαιές μεθόδους διεξαγωγής, βλ. Ιστορία του πρωταθλήματος ποδοσφαίρου Αργεντινής.''
Απερτούρα και Κλαουσούρα (1991-2012)
Από το 1991 είχε επιλεγεί το σύστημα των δύο πρωταθλημάτων με τις ίδιες ομάδες ανά αγωνιστική περίοδο, το οποίο φαινόταν ασυνήθιστο όταν πρωτοεφαρμόστηκε, αλλά τελικά αποδείχθηκε τόσο επιτυχημένο που βρήκε μιμητές σε πολλά ακόμα κράτη της Λατινικής Αμερικής:
Η αρχική σκέψη ήταν πως κάθε Ιούλιο, οι δύο νικήτριες θα αναμετρούνται σε ένα τελικό που θα αναδείκνυε τον πρωταθλητή - αυτό δοκιμάστηκε τα δύο πρώτα έτη αλλά δεν ικανοποίησε. Συνεπώς έκτοτε τα δύο πρωταθλήματα ήταν εντελώς ανεξάρτητα μεταξύ τους, αναδείκνυαν δε χωριστούς και ισάξιους πρωταθλητές - ακόμα και εάν μία ομάδα κατακτούσε και τα δύο την ίδια αγωνιστική περίοδο (π.χ. η Μπόκα Τζούνιορς τη σαιζόν 2005-06), στο παλμαρέ της προσθέτονταν όχι ένα αλλά δύο τρόπαια.
Ινισιάλ και Φινάλ (2012-)
Για την περίοδο 2012-13, η Απερτούρα και η Κλαουσούρα μετονομάστηκαν σε Ινισιάλ και Φινάλ αντίστοιχα, με την ίδια μορφή όπως και πριν, αλλά, αναδεικνύοντας μόνο ένα πρωταθλητή σε κάθε περίοδο, σε αντίθεση με την προηγούμενη μορφή που είχε δύο πρωταθλητές (Απερτούρα και Κλαουσούρα, αντίστοιχα). Στο τέλος των δύο τουρνουά, οι νικητές των Ινισιάλ και Φινάλ έρχονται αντιμέτωποι σε έναν αγώνα ο οποίος καθορίζει τον πρωταθλητή της περιόδου.
Στην παρούσα μορφή του συμμετέχουν 20 σύλλογοι.
Υποβιβασμός
Ο πίνακας του υποβιβασμού καταρτίζεται κάθε Ιούνιο με τη λήξη της Φινάλ. Οι ομάδες ταξινομούνται βάσει των επιδόσεών τους κατά την τελευταία τριετία, με το κλάσμα κερδισμένοι βαθμοί διά αγώνες.
Ο 19ος και 20ός του πίνακα υποβιβάζεται άμεσα στη Β' Κατηγορία. Ο 17ος και 18ος δίνουν διπλούς αγώνες μπαράζ με τον 4ο και 3ο της Β' Κατηγορίας αντίστοιχα. Εάν μετά τα 180 λεπτά το σκορ είναι ισόπαλο (δεν εφαρμόζεται ο κανόνας των εκτός έδρας γκολ), οι ομάδες μένουν στην ίδια κατηγορία.
thumb|right|300px|Η δομή των πρωταθλημάτων Αργεντινής την περίοδο 1991-2012. Οι δύο ανώτερες κατηγορίες απλώνονται σε ολόκληρη τη χώρα, ενώ οι επόμενες χωρίζονται βάσει γεωγραφικών κριτηρίων.
Β΄ Κατηγορία (Primera B Nacional)
Συμμετέχουν 20 σύλλογοι και διεξάγεται κατά τα ευρωπαϊκά πρότυπα, δηλαδή τους ενός πρωταθλήματος δύο γύρων ανά αγωνιστική σαιζόν, το οποίο ξεκινά το Σεπτέμβριο και τελειώνει τον Ιούνιο.
Προβιβασμός: Οι δύο πρώτοι προβιβάζονται απευθείας, ενώ ο 3ος και ο 4ος δίνουν διπλό αγώνα μπαράζ με το 18ο και 17ο του ειδικού πίνακα υποβιβασμού της Πριμέρα Ντιβιζιόν, όπως περιγράφηκε παραπάνω.
Υποβιβασμός: Κάθε χρονιά υποβιβάζονται τουλάχιστον δύο και το πολύ τέσσερις ομάδες. Αποφασίζεται με ένα μικτό βαθμολογικό - γεωγραφικό σύστημα. - Η χειρότερη ομάδα με προέλευση από το Μπουένος Άιρες και τις όμορες περιφέρειες, υποβιβάζεται απευθείας στο Μητροπολιτικό Όμιλο (βλ. παρακάτω), ενώ η δεύτερη χειρότερη δίνει διπλό αγώνα μπαράζ με το νικητή των πλέι-οφ του Μητροπολιτικού Ομίλου. - Παρομοίως, η χειρότερη επαρχιακή ομάδα υποβιβάζεται απευθείας στο Τορνέο Αρχεντίνο, ενώ η δεύτερη χειρότερη δίνει διπλό αγώνα μπαράζ με το δεύτερο των πλέι-οφ του Τορνέο Αρχεντίνο.
Γ΄ Κατηγορία
Η Γ΄ Κατηγορία διαιρείται σε δύο ομίλους βάσει γεωγραφικών κριτηρίων:
Μητροπολιτικός Όμιλος (Primera B Metropolitana)
Στην παρούσα μορφή του συμμετέχουν 21 ομάδες που αγωνίζονται κατά τα πρότυπα της Πριμέρα Ντιβιζιόν, δηλαδή δύο πρωταθλημάτων του ενός γύρου (Απερτούρα, Κλαουσούρα) ανά αγωνιστική σαιζόν. Οι δύο πρωταθλητές συγκρούονται τον Ιούνιο - ο νικητής προβιβάζεται απευθείας στη Β' Κατηγορία, ενώ ο ηττημένος μπαίνει σε αγώνες πλέι-οφ όπου συμμετέχουν και οι ομάδες με τους καλύτερους μέσους όρους. Ο νικητής των πλέι-οφ κερδίζει το δικαίωμα να διεκδικήσει την άνοδο σε διπλό αγώνα εναντίον της δεύτερης χειρότερης ομάδας της Β' Κατηγορίας που προέρχεται από το Μπουένος Άιρες και τις όμορες περιφέρειες.
Ο Μητροπολιτικός Όμιλος δεν πρέπει να συγχέεται με το παλαιό Πρωτάθλημα Μετροπολιτάνο, το οποίο ανήκε στην Α' Κατηγορία και αναδείκνυε πρωταθλητή Αργεντινής.
Τορνέο Αρχεντίνο (Torneo Argentino A΄)
Αποτελείται από 25 επαρχιακές ομάδες, οι οποίες χωρίζονται σε τρεις υπο-ομίλους βάσει γεωγραφικών κριτηρίων. Στο τέλος της σαιζόν, οι δύο καλύτεροι κάθε ομίλου και οι δύο καλύτεροι τρίτοι μπαίνουν στη φάση των πλέι-οφ. Ο νικητής των πλέι-οφ προβιβάζεται απευθείας στη Β' Κατηγορία, ενώ ο δεύτερος κερδίζει το δικαίωμα να διεκδικήσει την άνοδο σε διπλό αγώνα εναντίον της δεύτερης χειρότερης επαρχιακής ομάδας της Β' Κατηγορίας.
Εξωτερικοί σύνδεσμοι
Π Αργεντινη
Οροσειρά της Αλάσκας
Η οροσειρά της Αλάσκας είναι σχετικά στενή, 650-χλμ.-μήκος (400 mi) οροσειρά στην Νότια Κεντρική Αλάσκα των ΗΠΑ, με τη λίμνη Κλαρκ στο ΝΔ άκρο της έως τον Γουάιτ Ρίβερ στην περιοχή Γιουκόν του Καναδά νοτιοανατολικά. Το υψηλότερο βουνό της Βόρειας Αμερικής είναι το Ντενάλι (ή όρος ΜακΚίνλεϊ) και ανήκει στην οροσειρά της Αλάσκας. Πρόκειται για την υψηλότερη οροσειρά μετά της Άνδεις, εκτός Ασίας.
Περιγραφή και ιστορία
Η οροσειρά είναι τμήμα του Δακτύλιου της φωτιάς του Ειρηνικού και το Ρήγμα Ντενάλι που διατρέχει το νότιο άκρο της οροσειράς είναι υπεύθυνο για αριθμό σεισμών. Το όρος Σπουρ είναι στρωματοηφαίστειο στο βορειοανατολικό άκρο του Αλεούτιου Ηφαιστειακού Τόξου της Αλάσκας, που έχει δύο διόδους, την κορυφή Σπουρ και τη γειτονική Κράτερ Πικ (Κορυφή Κρατήρα).
997 Πρίσκα
Η Πρίσκα (Priska) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,345. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την Αγία Πρίσκα.
Φυσικά χαρακτηριστικά
Η μέση διάμετρος της Πρίσκα εκτιμάται σε 18,70 χιλιόμετρα. Ο φασματικός τύπος της είναι C (ανθρακούχος), ενώ το άλβεδό της είναι 0,080.
Εξωτερικοί σύνδεσμοι
Πρισκα
Προτάσοβο (περιφέρεια Βόλογκντα)
Το Προτάσοβο (Протасово) είναι ένας οικισμός στην περιφέρεια Βόλογκντα, στην επαρχία Μεζντουρετσένσκ.
Ζώνη ώρας
αριστερά|100x100εσ Το Προτάσοβο, όπως και η περισσότερη Ευρωπαϊκή Ρωσία, χρησιμοποιεί την ώρα Μόσχας, UTC+3. Είναι μια ώρα μπροστά τον χειμώνα από την Ελλάδα, και 0 το καλοκαίρι, αφού η θερινή ώρα δεν εφαρμόζεται.
Εξωτερικοί σύνδεσμοι
Кеп:Междуреченскан кӀошт
Πριμέρα Β Νασιονάλ
Σύστημα διεξαγωγής
Προβιβασμός: Οι δύο πρώτοι προβιβάζονται απευθείας, ενώ ο 3ος και ο 4ος δίνουν διπλό αγώνα μπαράζ με το 18ο και 17ο του ειδικού πίνακα υποβιβασμού της Πριμέρα Ντιβιζιόν.
Προτάσοβο (περιφέρεια Βόλογκντα)
Εξωτερικοί σύνδεσμοι
Κατηγορία:Γεωγραφία της Ρωσίας
Καμπανία (επαρχία)
Η Καμπανία (γαλλικά: Champagne, ) είναι ιστορική περιοχή της Βορειοανατολικής Γαλλίας, ονομαστή σήμερα για την παραγωγή του λευκού αφρίζοντος οίνου που φέρνει και το όνομά της, ο "καμπανίτης οίνος" (κοινώς σαμπάνια).
Η Καμπανία βρίσκεται 160 χιλιόμετρα ανατολικά του Παρισιού. Η περιοχή αυτή αρχικά εκτεινόταν στους σημερινούς νομούς: Ομπ, Άνω Μάρνης, Μάρνης και Αρδέννες. Το κεντρικό της τμήμα αποτελεί μια μεγάλη πεδιάδα, εξ ου και η αρχική ονομασία της, "Καμπανία", από τους Ρωμαίους.
Στην αρχαιότητα πρώτοι κάτοικοί της ήταν κάποια βελγικά φύλα συγγενικά με τους Κέλτες, αργότερα μετά την προσάρτησή της στο γαλλικό στέμμα, από τον Φίλιππο τον Τολμηρό το 1273, διετέλεσε κατά καιρούς ανεξάρτητη κομητεία
Τον 13ο αιώνα η Καμπανία γνώρισε μεγάλη ακμή λόγω της ανεπτυγμένης της υφαντουργίας, ενώ ήταν ένα από τα μεγαλύτερα εμπορικά κέντρα της Γαλλίας. Ήταν το κέντρο στο οποίο διασταυρώνονταν οι εμπορικοί δρόμοι του Βορρά και του Νότου. Σημειώνεται ότι κατά τον Μεσαίωνα περίφημες ήταν οι εμποροπανηγύρεις της Καμπανίας στις οποίες προσέρχονταν έμποροι από διάφορες χώρες δίνοντας σ΄ αυτές διεθνή χαρακτήρα. Στη δυτική Καμπανία βρίσκονται οι μεγάλες εκτάσεις όπου ακμάζει ιδιαίτερα η αμπελουργία.
Νεότερη ιστορία
Στον Α΄ Παγκόσμιο Πόλεμο και ιδιαίτερα στις τρεις ακόλουθες περιόδους α) από τον Δεκέμβριο του 1914 μέχρι τον Μάρτιο του 1915, β) από τον Σεπτέμβριο μέχρι τον Νοέμβριο του 1915 και γ) επίσης από τον Σεπτέμβριο μέχρι τον Νοέμβριο του 1918, η Καμπανία υπήρξε θέατρο πολύ σκληρών και αιματηρών μαχών από τις οποίες και υπέστη τεράστιες καταστροφές.
Εξωτερικοί σύνδεσμοι
Κατηγορία:Πρώην επαρχίες της Γαλλίας
Πριμέρα Β Νασιονάλ
Σύστημα διεξαγωγής
Υποβιβασμός: Κάθε χρονιά υποβιβάζονται τουλάχιστον δύο και το πολύ τέσσερις ομάδες. Αποφασίζεται με ένα μικτό βαθμολογικό - γεωγραφικό σύστημα.
Εξωτερικοί σύνδεσμοι
Π Κατηγορία:Εθνικά πρωταθλήματα ποδοσφαίρου Β΄ επιπέδου
Μαριάμνη Α΄
Η Μαριάμνη Α΄, εβραϊκά מִרְיָם Μύριαμ, (απεβ. 29 π.Χ.) από τον Οίκο των Ασμοναίων/Μακκαβαίων ήταν πριγκίπισσα της Ιουδαίας και με τον γάμο της έγινε βασίλισσα της Ιουδαίας. Ήταν διάσημη για την ομορφιά της και παντρεύτηκε τον Ηρώδη Α΄ τον Μεγάλο. Αυτός είχε εκτοπίσει τον Οίκο της, των βασιλέων της Ιουδαίας και από φόβο προς τους δικούς της, εξόντωσε όλα τα εξέχοντα μέλη, ακόμη και τη Μαριάμνη. Αναφέρεται ως Μαριάμ(μ)η από τον Ιώσηπο και αργότερα το -μμη έγινε -μνη, όμως το όνομά της προέρχεται από το Μύριαμ (όπως η αδελφή του Μωϋσή).
Βιογραφία
Η μητέρα της κανόνισε τον γάμο της με τον Ηρώδη Α΄. Αυτός συμφώνησε στο Κετουμπάχ το 41 π.Χ. με τους γονείς της. Οι δύο παντρεύτηκαν το 37 π.Χ. στη Σαμάρεια και έκαναν τέσσερα τέκνα: τον Αλέξανδρο, τον Αριστόβουλο (εκτελέστηκαν το 7 π.Χ.), τη Σαλάμψιο και την Κύπρο. Ο τρίτος γιος τους στάλθηκε με τους δύο άλλους στη Ρώμη για εκπαίδευση το 20 π.Χ., όμως πνίγηκε κοντά στη Ρώμη, μάλλον στους βάλτους Ποντίνο.
Ο Φλάβιος Ιώσηπος γράφει ότι έπειτα από ισχυρή επιμονή της Μαριάμνης Α΄, ο Ηρώδης Α΄ έθεσε τον Αριστόβουλο Γ΄ αρχιερέα. Αυτός όμως, που δεν ήταν ούτε 18 ετών, πνίγηκε το επόμενο έτος (το 36 π.Χ.). Έτσι εξέλιπε ο Οίκος των Ασμοναίων/Μακκαβαίων. Τότε η μητέρα του Αλεξάνδρα κατηγόρησε τον Ηρώδη Α΄ για τον θάνατο του γιου της και έγραψε στην Κλεοπάτρα Ζ΄ της Αιγύπτου ζητώντας της συνδρομή στην εκδίκηση του φόνου. Η Κλεοπάτρα Ζ΄ είπε στον Μάρκο Αντώνιο να σπεύσει και να τιμωρήσει τον Ηρώδη για το έγκλημα. Ο στρατηγός έστειλε στρατό. Τότε ο Ηρώδης άφησε τη νεαρή σύζυγό του στην φροντίδα του θείου του Ιωσήφ, με την εντολή, αν ο Μ. Αντώνιος τον σκοτώσει, να φονευθεί η Μαριάμνη Α΄. Αυτό το έκανε, διότι πίστευε ότι ήταν τόσο όμορφη, που αυτή θα ξαναπαντρευόταν. Το πάθος του γι'αυτήν τον έκανε να τη θέλει μαζί και μετά το τέλος του (στην άλλη ζωή). Όμως ο Ιωσήφ εξοικειώθηκε με τη βασίλισσα τόσο, που αποκάλυψε την πληροφορία στη Μαριάμνη και στις άλλες γυναίκες του νοικοκυριού. Όταν ο Μ. Αντώνιος αιχμαλώτισε τον Ηρώδη, φήμες έλεγαν ότι τον σκότωσε κιόλας. Τότε η Αλεξάνδρα έπεισε τον Ιωσήφ να την πάει μαζί με τη Μαριάμνη στους Ρωμαίους για ασφάλεια. Αλλά ο Μ. Αντώνιος ελευθέρωσε τον Ηρώδη, που επέστρεψε σπίτι. Εκεί έμαθε από τη μητέρα του και την αδελφή του Σαλώμη Α΄ το σχέδιο της Αλεξάνδρας. Τότε η Σαλώμη Α΄ κατηγόρησε τη Μαριάμνη Α΄ για μοιχεία με τον Ιωσήφ, πράγμα που ο Ηρώδης το συζήτησε με τη σύζυγό του και το απέρριψε. Όταν όμως η Μαριάμνη τού είπε την πληροφορία του Ιωσήφ, ο Ηρώδης σκέφτηκε ότι αυτό θα το έκανε ο θείος του μόνο αν ήταν σύντροφός της, έτσι έδωσε εντολές να εκτελεστεί ο Ιωσήφ και να περιοριστεί η Αλεξάνδρα. Ωστόσο τη Μαριάμνη δεν την τιμώρησε.
Λόγω αυτής της σύγκρουσης της Μαριάμνης με τη Σαλώμη, όταν ο Ηρώδης έφυγε στη Ρόδο το 31 π.Χ. για να επισκεφθεί τον Αύγουστο, χώρισε τις δύο γυναίκες. Άφησε τη Σαλώμη και τους γιους του στη Μασάντα και έστειλε τη Μαριάμνη και τη μητέρα της στην Αλεξάνδρεια. Πάλι άφησε εντολή αν σκοτωνόταν, να φονευόταν η Μαριάμνη και η μητέρα της, ενώ την εξουσία να αναλάμβανε η Σαλώμη και οι γιοί του. Για τις γυναίκες στην Αλεξάνδρεια υπεύθυνος ήταν κάποιος Σόεμος, που αφού αυτές απέκτησαν την εμπιστοσύνη του, έμαθαν ξανά την εντολή του Ηρώδη. Τότε η Μαριάμνη πείστηκε ότι εκείνος δεν την αγαπά πλήρως: δυσαρεστήθηκε, που δεν θα την άφηνε να επιβιώσει. Έτσι όταν ο Ηρώδης επέστρεψε σπίτι, τον αντιμετώπισε ψυχρά και δεν έκρυψε το μίσος της γι'αυτόν. Η Σαλώμη και η μητέρα της βρήκαν την ευκαιρία και τροφοδότησαν τον Ηρώδη με ψευδείς πληροφορίες, για να δημιουργήσουν απέχθεια προς αυτήν. Όμως ο Ηρώδης την ευνοούσε ακόμη. Όμως η θυμωμένη Μαριάμνη δεν ήθελε να έχει ερωτικές επαφές μαζί του και τον κατηγόρησε για τον θάνατο του αδελφού της και του πάππου της Υρκανού Β΄. Η Σαλώμη υπονόησε ότι η Μαριάμνη σχεδίαζε να τον δηλητηριάσει, έτσι ο Ηρώδης βασάνισε τον ευνοούμενο ευνούχο τής συζύγου του για να μάθει περισσότερα. Ο ευνούχος δεν ήξερε τίποτε για σχέδιο δηλητηρίασης και είπε μόνο ότι η Μαριάμνη ήταν δυσαρεστημένη για την εντολή που έδωσε ο Ηρώδης στον Σόεμο. Τότε ο βασιλιάς εξοργίστηκε και διέταξε την εκτέλεση του Σόεμου, ενώ επέτρεψε στη Μαριάμνη να δικαστεί για την υποτιθέμενη δηλητηρίαση. Η Αλεξάνδρα, για να κερδίσει την εύνοιά του, άφησε να εννοθεί ότι η κόρη της σχεδίαζε προδοσία. Τελικά η Μαριάμνη καταδικάστηκε και εκτελέστηκε το 29 π.Χ. Ο Ηρώδης τη θρηνούσε για πολλούς μήνες.
Οικογένεια
Παντρεύτηκε το 37 π.Χ. τον Ηρώδη Α΄ τον Μεγάλο, βασιλιά της Ιουδαίας και είχε τέκνα:
A Kind of Magic
A Kind of Magic είναι ο τίτλος του δωδέκατου στούντιο άλμπουμ του βρετανικού ροκ συγκροτήματος Queen, το οποίο κυκλοφόρησε στις 2 Ιουνίου του 1986 μέσω της δισκογραφικής εταιρείας "ΕΜΙ / Parlophone" στην Ευρώπη, και μέσω της "Capitol / Hollywood" στις Ηνωμένες Πολιτείες.
Ηχογράφηση και σύνθεση
Πριν το φεστιβάλ του "Live Aid", οι Queen σκόπευαν να κάνουν διάλειμμα μέσα στο 1986 και να ξεκινήσουν τις ηχογραφήσεις την επόμενη χρονιά. Η περιοδεία για την προώθηση του "The Works" υπήρξε εξαντλητική για τα μέλη του συγκροτήματος και όταν έφθασε στο τέλος της, την άνοιξη του 1985, οι Queen αδημονούσαν για μία μεγάλη διακοπή. Παρ' όλα αυτά, οι απόψεις τους άλλαξαν μετά την εξαιρετική αντίδραση του κοινού στην εμφάνιση τους στο "Live Aid", στις 13 Ιουλίου 1985, όταν ο Μέρκιουρι πρότεινε στους υπόλοιπους μουσικούς να ξεκινήσουν την σύνθεση του νέου τους δίσκου. Τον Σεπτέμβριο του ίδιου έτους, το συγκρότημα μπήκε στα "Mountain Studios" του Μοντρέ και σε διάστημα δύο εβδομάδων ολοκλήρωσαν το κομμάτι "One Vision", γεγονός που τους ώθησε να συνεχίσουν και να ολοκληρώσουν τον δίσκο.
left|thumb|280px|Οι Queen στο "Rock in Rio" του 1985 Κατά την διάρκεια των ηχογραφήσεων, το συγκρότημα πλησίασε ο σκηνοθέτης Ράσελ Μάλκαχι, ο οποίος εκείνο το διάστημα δούλευε πάνω στην πρώτη ταινία "Χαϊλάντερ, ο Αθάνατος", με πρωταγωνιστές τους Κριστόφ Λαμπέρ και Σον Κόνερι. Ο Μάλκαχι ρώτησε το συγκρότημα αν θα ενδιαφερόταν να ηχογραφήσει το βασικό τραγούδι της ταινίας, αλλά οι Queen βλέποντας μόλις είκοσι λεπτά από τα αρχικά πλάνα, αποφάσισαν να παρέχουν ολόκληρο το σάουντρακ της ταινίας, αλλάζοντας γνώμη λόγω των παλιότερων ηχογραφήσεων σάουντρακ που είχαν πραγματοποιήσει, με αποτέλεσμα να δώσουν μερικά κομμάτια από το νέο τους δίσκο.
Ξεκίνησαν να δουλεύουν το φθινόπωρο του 1985, μετά την κυκλοφορία του σινγκλ του "One Vision", το οποίο επίσης, συμπεριλήφθηκε στο σάουντρακ της ταινίας "Ατσαλένιος Αετός", με το συγκρότημα να ηχογραφεί στα "Townhouse Studios", "Mountain Studios" και "Musicland Studios". Τα μέλη του συγκροτήματος επέστρεψαν στην παλιότερη συνήθεια τους να παίζουν παραπάνω από ένα όργανο ο καθένας στις δικές του συνθέσεις. Ο Ντίκον έπαιζε ρυθμικές κιθάρες στα "Pain Is So Close To Pleasure" και "Don't Lose Your Head" και αποφάσισε να μην συμπεριλάβει καθόλου κιθάρες στο "One Year Of Love". Ο Μέι συνέθεσε το "Who Wants To Live Forever", με το ντουέτο των Μέι και Μέρκιουρι στο μικρόφωνο να συνοδεύεται από την Φιλαρμονική Ορχήστρα του Λονδίνου, ενώ το ομώνυμο κομμάτι ολοκληρώθηκε από τον Τέιλορ, πριν το πάρει ο Μέρκιουρι και προσθέσει το εισαγωγικό μπάσο.
Επιπλέον υλικό που ηχογραφήθηκε ήταν το "Heaven For Everyone", το οποίο συμπεριέλαβαν οι The Cross στο ομώνυμο ντεμπούτο τους το 1987. Το συγκεκριμένο τραγούδι επανηχογραφήθηκε από τους Queen για το "Made in Heaven" του 1995, γνωρίζοντας τεράστια επιτυχία σαν σινγκλ. Επίσης, ηχογράφησαν το "Love Makin' Love", ένα κομμάτι που έμεινε εκτός του πρώτου σόλο άλμπουμ του Μέρκιουρι, αλλά παρέμεινε ακυκλοφόρητο, ενώ μία διασκευή στο "New York, New York" συμπεριλήφθηκε μόνο στην ταινία "Χαϊλάντερ".
Εμπορική επιτυχία
Ο δίσκος κυκλοφόρησε τον Ιούνιο του 1986 και αποτέλεσε το πρώτο βρετανικό # 1 του συγκροτήματος μετά το "The Game" του 1980. Τα σινγκλ του δίσκου γνώρισαν επιτυχία, με το "One Vision" να φτάνει στο # 7, το "A Kind Of Magic" στο # 3, το "Friends Will Be Friends" στο # 14 και το "Who Wants To Live Forever" στο # 24. Το άλμπουμ πούλησε περισσότερα από 100.000 αντίτυπα στην Μεγάλη Βρετανία κατά την πρώτη εβδομάδα κυκλοφορίας του και παρέμεινε στους καταλόγους επιτυχιών για 63 εβδομάδες. Συνολικά, οι πωλήσεις του ξεπέρασαν τα έξι εκατομμύρια παγκοσμίως και τις 600.000 στην πατρίδα του σχήματος.
Εκδόσεις
Το "A Kind of Magic" υπήρξε το πρώτο άλμπουμ των Queen που κυκλοφόρησε απευθείας και σε μορφή CD, με την έκδοση του CD να περιλαμβάνει δεκατρία επιπλέον λεπτά ηχογραφήσεων, με εκτεταμένα remix των "A Kind Of Magic" και "Friends Will Be Friends", όπως και μία ορχηστρική εκτέλεση του "Who Wants To Live Forever" με τον τίτλο "Forever".
Το άλμπουμ επανεκδόθηκε το 1991 από την "Hollywood Records", όπως και το 2011 από την "Universal Records" με ένα μπόνους ΕΡ, με ανέκδοτες και ζωντανές ηχογραφήσεις, όπως και διαφορετικές μίξεις κομματιών.
Η ειδική έκδοση του δίσκου από τα "iTunes" περιείχε επίσης, τα βίντεο των "One Vision" και "Princes Of The Universe", όπως και την ζωντανή εκτέλεση του "A Kind Of Magic" από το Γουέμπλεϊ στις 11 Ιουλίου του 1986.
Οι μουσικοί των Queen
Οι μουσικοί οι οποίοι ηχογράφησαν το "A Kind of Magic" ήταν οι εξής:
Πηγές
Κατηγορία:Δισκογραφία των Queen Κατηγορία:Άλμπουμ του 1986
Κωνοφόρα
right|thumb|300px|Κωνοφόρα: [[Αραουκάρια ]] Τα κωνοφόρα (γνωστά και ως πευκόφυτα) είναι μία από τις 13 ή 14 συνομοταξίες του φυτικού βασιλείου. Τα κωνοφόρα είναι γυμνόσπερμα, με τους σπόρους προστατευμένους σε κώνους. Όλα τα κωνοφόρα έχουν ξυλώδη κορμό, με τα περισσότερα να είναι δέντρα, ενώ λίγα είναι θάμνοι. Η συνομοταξία περιλαμβάνει 8 οικογένειες, 68 γένη και 630 είδη. Αν και ο αριθμός ειδών είναι μικρός, ο ρόλος των κωνοφόρων έχει τεράστια οικολογική σημασία, επειδή κυριαρχούν σε τεράστιες εκτάσεις γης, όπως στην τάιγκα στο βόρειο ημισφαίριο, και αποτελούν τις πρώτες ύλες για ξυλεία και χαρτί.
Κλασσικά παραδείγματα κωνοφόρων είναι ο κέδρος, το πεύκο, το κυπαρίσσι, ο γιουνίπερος, το έλατο και ο λάρικας.
Εμφάνιση
Εμφανίστηκαν πριν από περίπου 300 εκατομμύρια χρόνια, στο τέλος της Λιθανθρακοφόρου περίοδου με φυτά που έμοιαζαν με τις σημερινές αραουκάριες, μαζί με τα γκίνγκο και τα κυκαδόφυτα. Όλα έχουν σημαντικές προσαρμογές (σπόροι, γύρη) που επιτρέπουν στα γυμνόσπερμα να μην εξαρτώνται από το νερό όσο οι πρόγονοί τους (βρύα, φτέρες). Επωφελήθηκαν από την σταδιακή ξήρανση του κλίματος στην αρχή της Πέρμιας περιόδου και σε μεγάλο βαθμό έμειναν ανεπηρέαστα μαζική εξαφάνιση στο τέλος της Πέρμιας περιόδου. Κατά τη διάρκεια του Μεσοζωικού αιώνα ήταν η κυρίαρχη χερσαία χλωρίδα, όμως περιορίστηκαν στον Καινοζωικό αιώνα με την μεγάλη ανάπτυξη των αγγειόσπερμων.
Μορφολογία
left|thumb|150px|φύλλα κωνοφόρου Είναι δέντρα με μονό συνήθως ευθύ κορμό και τα κλαδιά δεν φτάνουν σε ύψος μεγαλύτερο από αυτόν. Πολλά για να προστατευθούν από τα έντομα και τους μύκητες παράγουν ρετσίνι, που όταν απολιθώνεται γίνεται κεχριμπάρι. Κάποια είδη ξεπερνούν σε ύψος τα 100 μέτρα, όπως οι σεκόγιες. Τα περισσότερα είναι αειθαλή και έχουν μακρόστενα σε σχήμα βελόνας φύλλα, ενώ άλλα, όπως το κυπαρίσσι, έχουν επίπεδα φύλλα που μοιάζουν με λέπια. Πέντε από τα γένη (Larix, Pseudolarix, Glyptostrobus, Metasequoia και Taxodium) είναι φυλλοβόλα, με τα φύλλα να πέφτουν το φθινόπωρο. Τα κωνοφόρα αναπαράγονται με γύρη που παρασέρνεται από τον άνεμο. Τα σπέρματα αναπτύσσονται μέσα σε προστατευτικό κώνο.
Παραπομπές
*
Συμμετρική διαφορά
right|thumb|250px|Το διάγραμμα Βενν για τη συμμετρική διαφορά δύο συνόλων X και Y.
Στην θεωρία συνόλων, η συμμετρική διαφορά (ή διαζευτικό άθροισμα ή συμμετροδιαφορά) δύο συνόλων A και B είναι το σύνολο των στοιχείων τους που δεν περιέχονται στην τομή τους, ισοδύναμα τα στοιχεία που περιέχονται ακριβώς σε ένα από τα δύο σύνολα. Συμβολίζεται ως (ή A \ominus B) και ορίζεται ως όπου A \cup B είναι η ένωση των δύο συνόλων και A \cap B είναι η τομή τους, ή ισοδύναμα ως όπου \oplus η λογική αποκλειστική διάζευξη
Για παράδειγμα, η συμμετρική διαφορά των συνόλων και  είναι το σύνολο
Ιδιότητες
Ισχύουν οι παρακάτω ιδιότητες:
Γενικεύσεις
right|thumb|250px|Το διάγραμμα Βενν για τη συμμετρική διαφορά δύο συνόλων X και Y. Η συμμετρική διαφορά n συνόλων ορίζεται ως δηλαδή το σύνολο των στοιχείων που εμφανίζονται σε μονό αριθμό συνόλων.
Παραπομπές
Κατηγορία:Θεωρία συνόλων
Χέραρντ Χόρενμπαουτ
Ο Χέραρντ Χόρενμπαουτ (φλαμανδικά: Gerard Horenbout (περ. 1465 - 1541) ήταν Φλαμανδός μικρογράφος, όψιμο παράδειγμα των πρώιμων Φλαμανδών ζωγράφων. Είναι πιθανόν ο «Δάσκαλος του Ιακώβου Δ΄ της Σκωτίας».
Βίος
Ο Χόρενμπαουτ έζησε και εργάστηκε στη Γάνδη και είναι ιδιαίτερα γνωστός ως εικονογράφος χειρογράφων. Ζωγράφισε επίσης σε γυαλί, δημιούργησε ταπισερί, σχέδια για κεντήματα και πίνακες σε πάνελ. Πρωτοαναφέρεται το 1487, όταν προσχώρησε στη Συντεχνία του Αγίου Λουκά (Συντεχνία των ζωγράφων) της Γάνδης. Νυμφεύτηκε την Μάργκαρετ Σφάντερς (Margaret Svanders) αμέσως μετά την προσχώρηση αυτή. Απέκτησαν έξι παιδιά, δύο από τα οποία, ο Λούκας Χόρενμπαουτ και η Σουζάννα Χόρενμπαουτ (Susanna Horenbout) έγιναν επίσης καλλιτέχνες. Ο Λούκας, η Σουζάννα και ένας τουλάχιστον από τους δυο γιους του, Ελόι και Γιόρις, εκπαιδεύτηκαν από τον πατέρα τους ως ζωγράφοι.
Είχε δύο τουλάχιστον μαθητευόμενους, έναν το 1498 και έναν το 1502. Το 1515 αναγορεύτηκε σε ζωγράφο της Αρχιδούκισσας Μαργαρίτας της Αυστρίας και, για μικρό χρονικό διάστημα, εργάστηκε επίσης στην αυλή του Ερρίκου Ε΄ της Αγγλίας. Τον επισκέφθηκε ο Άλμπρεχτ Ντύρερ το 1521, έχοντας αγοράσει χειρόγραφο εικονογραφημένο από τη θυγατέρα του Σουζάννα. Ο γιος του Λούκας έγινε επίσης πολύ γνωστός ζωγράφος.
Η σύζυγός του Μάργκαρετ Σφάντερς ή φαν Σάουντερς απεβίωσε το 1529 και ο ίδιος κατασκεύασε τη μπρούτζινη πλάκα που βρέθηκε στην εκκλησία των Αγίων Πάντων στο Φούλαμ του Λονδίνου.
Απεβίωσε γύρω στα 1540 ή 1541.
Μπούρχαρτ Β΄ της Σουαβίας
Ο Μπούρχαρτ Β΄ (γερμ.: Burchard II, 883/884 - 29 Απριλίου 926) από τον Οίκο των Χουνφριτιδών ήταν δούκας της Σουαβίας (917-926) και κόμης της Ραιτίας.
Βιογραφία
Ήταν γιος του Μπούρχαρτ Α΄ δούκα της Σουαβίας και της Λιουτγάρδης των Οθωνιδών, κόρης του Λιούντολφ δούκα της Σαξονίας.
Έλαβε μέρος στους πρώτους πολέμους για τη Σουαβία. Ο Οίκος του ήταν από τη Φραγκονία και ίδρυσε τη μονή της Αγ. Μαργαρίτας στο Βάλντκιρχ για να επεκτείνει την επιρροή του στη Ρηνανία. Το 911 ο πατέρας του συνελήφθη με την κατηγορία της εσχάτης προδοσίας και εκτελέστηκε· τότε ο Μπούρχαρτ Β΄ με τη σύζυγό του Ρεγκελίντα μετέβησαν στην Ιταλία, με εντολή του Ερχάνγκερ νέου δούκα της Σουαβίας ή από μόνοι τους, στους συγγενείς τους πέρα από τις Άλπεις. Περί το 913 ο Μπούρχαρτ επέστρεψε από της εξορία και ανέλαβε της πατρικές τήσεις. Το 915 ακολούθησε τον Ερχάνγκερ και τον Αρνούλφο των Λιουπολντιδών δούκα της Βαυαρίας στη μάχη του Βάχλβης. Μετά τη μάχη ο Ερχάνγκερ αυτοανακηρύχθηκε δούκας.
Μετά την εκτέλεση του Έρχανγκερ το 917, ο Μπούρχαρτ Β΄ κατέλαβε τις περιοχές εκείνου και αναγνωρίστηκε γενικά ως δούκας. Το 919 ο Ροδόλφος Β΄ (των Παλαιών Γουέλφων) της Βουργουνδίας κατέλαβε την κομητεία της Ζυρίχης και εισέβαλε στην περιοχή της Κωνσταντίας, που από τότε έγινε το κέντρο και πρακτικά η πρωτεύουσα του δουκάτου της Σουαβίας. Στο Βίντερτουρ όμως ο Ρούντολφ ηττήθηκε από τον Μπούρχαρτ Β΄, που έτσι παγίωσε το δουκάτο και δυνάμωσε τις εδαφικές του διεκδικήσεις στον βασιλιά. Το ίδιο έτος αναγνώρισε τον Ερρίκο Α΄ των Οθωνιδών της Γερμανίας ως δούκα της Σαξονίας και ο Ερρίκος Α΄ ως αντάλλαγμα του χορήγησε δικαιώματα συλλογής φόρων και απονομής των αξιωμάτων σε επισκόπους και ηγουμένους στο δουκάτο του.
Το 922 πάντρεψε την κόρη του Μπέρτα με τον Ροδόλφο Β΄, έπειτα από ειρήνη τριών ετών. Όταν οι αντίπαλοι του Βερεγγάριου Α΄ της Λομβαρδίας εξέλεξαν τον Ροδόλφο Β΄ ως βασιλιά εκεί, ο Μπούρχαρτ Β΄ τον συνόδευσε στη Λομβαρδία. Το 924 ο Βερεγγάριος Α΄ απεβίωσε και οι αντίπαλοι του Ροδόλφου Β΄ εξέλεξαν τον Ούγος των Μποζονιδών. Ο Μπούρχαρτ Β΄ επιτέθηκε στη Νοβάρρα, που την υπεράσπιζε ο Λάμπερτ αρχιεπίσκοπος του Μιλάνου. Τότε σκοτώθηκε· η χήρα του έκανε δεύτερο γάμο με τον διάδοχό του Χέρμαν Α΄ των Κορραδιδών δούκα της Σουαβίας.
Οικογένεια
Νυμφεύτηκε το 922 τη Ρεγκελίνντα, κόρη του Έμπερχαρτ Α΄ κόμη της Ζυρίχης και είχε τέκνα:
Πηγές
Κατηγορία:Οίκος των Χουνφριτιδών
Σησμά (δημοκρατία του Μπασκορτοστάν)
Το Σησμά είναι ένα χωριό στην δημοκρατία του Μπασκορτοστάν, στην επαρχία Αλσεγιέφσκι. Έχει πληθυσμό 195 κατοίκων στις απογραφές του 2002 και 2009. Ο ταχυδρομικός κώδικας είναι ο 452120, και ο κωδικός ΟΚΑΤΟ είναι 80202819005.
Δημογραφία
Ο πληθυσμός είναι ο εξής:
Εξωτερικοί σύνδεσμοι
Κατηγορία:Κατοικημένες περιοχές στην Δημοκρατία του Μπασκορτοστάν
Αλέξανδρος Ε΄ της Μακεδονίας
Ο Αλέξανδρος Ε΄ της Μακεδονίας (τέλη 4ου – αρχές 3ου αι. π.Χ.) από τη Δυναστεία των Αντιπατριδών ήταν ο τρίτος και νεώτερος γιος του Κάσσανδρου και της Θεσσαλονίκης, ετεροθαλής αδελφής του Μεγάλου Αλεξάνδρου. Ανέβηκε στον θρόνο το 297 π.Χ., μετά τον θάνατο του αδελφού του Φιλίππου Δ΄, ο οποίος είχε διαδεχτεί τον Κάσσανδρο, και συμβασίλευσε με τον άλλο αδελφό του, τον Αντίπατρο Β΄ μέχρι το 294. Όταν ο Αντίπατρος Β΄ δολοφόνησε τη μητέρα τους, διότι πίστευε πως ευνοούσε τον Αλέξανδρο Ε΄, τα δύο αδέλφια ήρθαν σε ρήξη. Ο Αλέξανδρος Ε΄ ζήτησε τη βοήθεια του Πύρρου και του Δημητρίου Α΄ του Πολιορκητή για να τον βοηθήσουν να επανέλθει στο θρόνο. Στον Πύρρο προσέφερε ως αντάλλαγμα τις παραθαλάσσιες εκτάσεις της Μακεδονίας μαζί με τις Επαρχίες της Αμβρακίας, Ακαρνανίας και Αμφιλοχίας. Ο Πύρρος τις κατέλαβε μαζί με το υπόλοιπο βασίλειο της Μακεδονίας, το οποίο παρέδωσε στον Αλέξανδρο Ε΄. .
Σύμφωνα με τον Πλούταρχο, όταν ο Δημήτριος Α΄ ο Πολιορκητής εμφανίστηκε, το 294, τα δύο αδέλφια είχαν ήδη συμφιλιωθεί. Ο Αλέξανδρος Ε΄ υποδέχθηκε τον Δημήτριο Α΄ στο Δίον, επιφανειακά φιλικά, αλλά γρήγορα δημιουργήθηκε κλίμα καχυποψίας ανάμεσά τους και σχεδίασαν και οι δύο μυστικά την εξόντωση του άλλου. Ο Δημήτριος Α΄ φαίνεται να ειδοποιήθηκε πριν από ένα δείπνο πως ο Αλέξανδρος προετοίμαζε τη δολοφονία του και πήρε μέτρα ασφάλειας. Την επόμενη ημέρα ανακοίνωσε πως έπρεπε να φύγει εσπευσμένα. Ο Αλέξανδρος Ε΄ τον συνόδευσε μέχρι τη Λάρισσα, όπου ο Δημήτριος διέταξε να τον δολοφονήσουν μετά το τέλος ενός δείπνου.
Παραπομπές
Κατηγορία:Μακεδόνες μονάρχες Κατηγορία:Δυναστεία των Αντιπατριδών
998 Μπόντεα
Η Μπόντεα (Bodea) είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 11,474. Ανακαλύφθηκε το 1923 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του Γερμανού αστρονόμου Γιόχαν Μπόντε.
Φυσικά χαρακτηριστικά
Η μέση διάμετρος της Μπόντεα εκτιμάται σε 38,16 χιλιόμετρα. Ο φασματικός τύπος της είναι άγνωστος, ενώ το άλβεδό της είναι μόλις 0,021. Είναι άγνωστο αν και με ποια περίοδο περιστρέφεται η Μπόντεα γύρω από τον εαυτό της.
Εξωτερικοί σύνδεσμοι
Μποντεα
Lista de asteroidi
Χέλμουτ Σενέκοβιτς
Ο Χέλμουτ Σενέκοβιτς (γεννήθηκε στις 22 Οκτωβρίου 1933 και πέθανε στις 9 Σεπτεμβρίου 2007) ήταν αυστριακός παλαίμαχος διεθνής ποδοσφαιριστής και αποσυρθείς προπονητής ποδοσφαίρου. Ως ποδοσφαιριστής, αγωνίστηκε στα πρωταθλήματα της Αυστρίας και της Ισπανίας ενώ ως προπονητής εργάστηκε σε αρκετές χώρες του κόσμου και συγκεκριμένα στην Αυστρία, στην Ισπανία, στην Ελλάδα, στη Γερμανία, στο Μεξικό και στην Κύπρο.
Καριέρα
Το 1958 μεταπήδησε στη Φιρστ Βιέννα, στην οποία παρέμεινε επίσης για τρία χρόνια πραγματοποιώντας 75 εμφανίσεις και πετυχαίνοντας 63 γκολ. Ο Σενέκοβιτς πραγματοποίησε κατά διαστήματα πολύ καλές εμφανίσεις με την ομάδα της Βιέννης με αποτέλεσμα να προκαλέσει το ενδιαφέρον αρκετών ομάδων, τόσο της Αυστρίας όσο και της υπόλοιπης Ευρώπης. Τελικά, η ομάδα που κατάφερε να τον κάνει δικό της ήταν η Ρεάλ Μπέτις, ομάδα της Ισπανίας. Στην Μπέτις παρέμεινε μέχρι το 1964, χωρίς ωστόσο να καταφέρει να κατακτήσει κάποιο τίτλο.
Το 1964 επέστρεψε στην Αυστρία και μετεγγράφη στη Βάκερ Ίνσμπρουκ, στην οποία παρέμεινε για επτά χρόνια. Κατά τη διάρκεια της παρουσίας του στη Βάκερ Ίνσμπρουκ, ο Σενέκοβιτς κατάφερε να κατακτήσει ένα πρωτάθλημα Αυστρίας (1971) και ένα κύπελλο Αυστρίας (1970). Μετά το τέλος της αγωνιστικής περιόδου 1970-71, ο Χέλμουτ Σενέκοβιτς αποφάσισε να κρεμάσει τα ποδοσφαιρικά του παπούτσια και να βάλει τέλος στην επαγγελματική του καριέρα.
Προπονητική καριέρα
Μετά το τέλος της επαγγελματικής του καριέρας ως ποδοσφαιριστής, ο Χέλμουτ Σενέκοβιτς αποφάσισε να συνεχίσει να ασχολείται με το άθλημα αλλά από ένα άλλο πόστο και συγκεκριμένα αυτό του προπονητή. Ο Σενέκοβιτς εργάστηκε ως προπονητής για 26 ολόκληρα χρόνια. Οι ομάδες στις οποίες διατέλεσε προπονητής είναι οι: Γκράτσερ, Βόεστ Λιντς, Αντμίρα Βάκερ, Εστουδιάντες Τέκος, Αθλέτικ Μπιλμπάο, Παναθηναϊκός, Ολυμπιακός Πειραιώς, Άιντραχτ Φραγκφούρτης, ΑΕΚ. Κάδιθ, Πανιώνιος, Ομόνοια Λευκωσίας, ΛΑΣΚ Λιντς, Βίνερ Σπορτ-Κλουμπ και Φιρστ Βιέννα.
Επίσης, διατέλεσε για δύο χρόνια (1976-78) ομοσπονδιακός προπονητής της Εθνικής Αυστρίας. Σημαντικότερο επίτευγμά του ως προπονητής της Εθνικής Αυστρίας ήταν το γεγονός ότι κατάφερε να οδηγήσει την ομάδα στη τελική φάση ενός Μουντιάλ (αυτό του 1978) μετά από μια εικοσαετή απουσία της ομάδας από την παγκόσμια αυτή διοργάνωση.
Διεθνείς συμμετοχές
Ο Χέλμουτ Σενέκοβιτς είχε πραγματοποιήσει με την Εθνική ομάδα ποδοσφαίρου της Αυστρίας 18 εμφανίσεις, ενώ είχε καταφέρει να πετύχει και πέντε γκολ.